## dachser_inteligent_logistics

Tlačová správa V Bratislave, 16. 5. 2019

**DACHSER stavil na Lítium-iónové technológie**

**Medzinárodný poskytovateľ logistických služieb DACHSER oznámil, že plánuje nahradiť všetku svoju pozemnú manipulačnú techniku v Európe, ktorá má približne 6 000 kusov, technikou na energeticky úsporné lítium-iónové batérie. Má sa tak stať do konca roka 2022.**

V porovnaní s bežnými kyselinovými olovenými batériami sa lítium-iónové batérie vyznačujú trikrát dlhšou životnosťou a významne kratšími nabíjacími časmi. To zvyšuje flexibilitu ich použitia a odpadáva nutnosť špeciálnych nabíjacích priestorov. Takto vytvorené miesto v prekládkovej hale môže byť využité pre manipuláciu s nákladom. *“Už len keď zvážite skutočnosť, že odpadnú náklady na údržbu a náklady kvôli pre dobitiu, tak sa nasadenie lítium-iónovej flotily oplatí,"* vysvetľuje André Bilz, Team Leader Fleet Management Terminal Equipment spoločnosti DACHSER.

Okrem toho prispieva táto zmena aj k udržateľnosti životného prostredia. Po prvé, bežné batérie, ktoré už po približne 1200 nabíjacích cykloch musia byť vymenené, obsahujú jedovatý ťažký kov - olovo. Po druhé, lítium-iónové batérie šetria energiu a tým “ušetria produkciu” cca 1600 kilogramu CO2 na manipulačné vozidlo a rok. Pri 6 000 manipulačných prostriedkoch to predstavuje 9,6 milióna kilogramov CO2 ročne.

*“DACHSER priebežne investuje do moderných logistických priestorov a vybavenia a v konečnom dôsledku tým tiež zvyšuje kvalitu svojich služieb,”* hovorí Michael Schilling, COO divízie Road Logistics spoločnosti DACHSER, a dodáva: *”Tento modernizačný projekt je vynikajúcim príkladom toho, ako môžu ísť profitabilita a udržateľ*nosť *ruka v ruke a byť pritom na úžitok aj našim zákazníkom.”*

DACHSER chce všetky pobočky pozemnej logistiky v Európe previesť na nové technológie do roku 2022. Realizácia bude prebiehať krok za krokom, pobočky nebudú pracovať s oboma technológiami zároveň. Lítium-iónové technológie už boli úspešne zavedené na pobočkách v Radeburgu a Erlensee (pobočka pre Food Logistics) v Nemecku, nasledovať budú nové stavby a prístavby, ako napríklad na pobočkách vo Freiburgu či Mníchove, v ktorých už je dopredu počítané s potrebnou elektrickou infraštruktúrou.

DACHSER bude aj naďalej spolupracovať s rôznymi dodávateľmi manipulačnej techniky. Pri batériových technológiách, dobíjacej infraštruktúry a softvére pre manažment energií vsádza Dachser na spoločnosť Triathlon ako svojho preferovaného dodávateľa.

Prechodom na lítium-iónovej technológie sa však projekt nekončí: *“Spoločne s našimi partnermi budeme vývoj manipulačnej techniky posúvať ďalej. Cieľom je zvýšiť úžitkovosť tejto manipulačnej techniky tak, že budú vyvinuté menšie, lepšie manévrovateľné vozidlá s nižšou hmotnosťou,”* uzatvára André Bilz.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 4 pobočky – v Bratislave, Lozorne, Martine a Košiciach, v ktorých pracuje 210 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 29 100 ľudí v 396 pobočkách v 44 krajinách sveta. Za rok 2017 zrealizoval cca 81,7 miliónov zásielok s hmotnosťou 39,8 miliónov ton. Celkový obrat koncernu DACHSER v roku 2017 predstavoval 6,12 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk